projecte-aina/catalan_government_crawling huggingface dataset:
Els socis de Coneixement del projecte VERSO (Grècia, Hongria, Dinamarca i Catalunya) han elaborat un manual metodològic que representa el marc de referència per identificar les bones pràctiques de voluntariat encaminades a l'ocupabilitat.
La unificació de criteris, definicions i indicadors ha permès determinar les dues millors pràctiques de cada país soci, setze d'un total de trenta projectes presentats.
L'Institut Català de l'Acolliment i de l'Adopció, com a organisme competent en adopció dins del territori català, disposa d'un servei públic i gratuït d'assessorament i orientació psicològica i educativa adreçat a totes les famílies adoptives o persones adoptades que ho requereixin.
Aquest servei, atesa la complexitat que comporta tot procés d'adopció, pretén oferir una atenció personalitzada a les famílies adoptives que necessitin suport i orientació per fer front a les necessitats que plantegen la criança i l'educació dels fills, així com pel que fa a la relació entre aquests i els pares en el decurs del seu procés evolutiu.
Activitats organitzades per l'ICAA, adreçades a famílies amb fills i filles adoptats.
En aquest apartat trobareu el material audiovisual de les jornades, ponències i activitats dutes a terme per l'ICAA.
Aquí trobareu una relació de llibres, publicacions i recursos sobre l'adopció que poden ser del vostres interès.
Cadascun dels Premis estimula i premia accions i treballs d'àmbits professionals i franges d'edat diferents que tractin els valors cívics o que en proposin reflexions i actuacions.
Els Premis de Civisme estan formats pel Premi Serra i Moret per a obres i treballs sobre civisme en llengua catalana, el Premi Jaume Ciurana a l'actuació cívica juvenil, els Premis de Civisme als mitjans de comunicació, el Premi de Civisme a la innovació, el Premi de Civisme a la ciutadania i virtut civil i el Premi de Civisme a l'esport.
El conjunt dels sis premis, amb la diversitat de categories que ofereixen, pretén arribar a un espectre social el més ampli possible.
Una de les tasques de l'Observatori és transmetre informació i generar coneixement sobre el civisme i els valors.
Per aquest motiu, l'Observatori de Civisme i Valors presenta informes trimestrals sobre aspectes d'actualitat en aquest àmbit.
Els informes es realitzen a partir de recerques, notícies recollides dels mitjans de comunicació (nacionals i internacionals), estudis acadèmics i estadístiques.
L'Observatori elabora també informes monogràfics anuals, un informe anual global i un informe referent a les polítiques públiques sobre civisme i valors a Catalunya.
El Programa de Civisme i Valors de la Direcció General d'Acció Cívica i Comunitària del Departament ha impulsat un procediment obert per fer les funcions de l'Observatori de Civisme i Valors.
Aquestes funcions s'han adjudicat a la Fundació Bosch i Gimpera de la Universitat de Barcelona.
Equip tècnic de l'Observatori de Civisme i Valors:
A part del procés d'observació i anàlisi del civisme i dels valors a Catalunya, s'ha impulsat l'Enquesta de civisme i valors a Catalunya 2018.
El Departament de Treball, Afers Socials i Famílies n'ha fet l'encàrrec de gestió al Centre d'Estudis d'Opinió (CEO), amb la col·laboració de l'Institut d'Estadística de Catalunya (Idescat).
El qüestionari de l'Enquesta recull els principals indicadors de valors de l'Enquesta mundial (i europea) de valors, així com els de l'Enquesta social europea.
Aquestes dues enquestes són les més reconegudes internacionalment per contestar la pregunta: Quins valors tenim cadascú de nosaltres?
Amb aquest mètode s'ha pogut extreure una radiografia dels valors que tenim com a societat.
Així mateix, el qüestionari inclou diferents elements a fi de detectar quins valors anhelen els catalans en un futur.
Aquesta aplicació simultània de les dues enquestes internacionals constitueix una innovació a escala mundial.
Les dades que es desprenen de l'Enquesta no solament proporcionen informació sobre el civisme i els valors a Catalunya, sinó que permeten comparar-les amb les dels països de la Unió Europea i de la resta del món.
Així mateix, els resultats obtinguts serveixen també per fer una anàlisi al llarg del temps i dissenyar polítiques públiques més adequades a la realitat que vivim.
El treball de camp de l'Enquesta de civisme i valors a Catalunya 2018 es va realitzar del 9 d'octubre de 2018 al 7 de gener de 2019.
En aquests moments s'estan analitzant els resultats obtinguts i es preveu que la presentació i publicació de l'Enquesta tingui lloc entre novembre i desembre de 2019.
Entre l'octubre de 2016 i el juny de 2017 s'han realitzat tres processos de participació en valors que han tingut com a objectiu detectar quins són els valors principals dels catalans, quins es perceben com els valors de la societat catalana d'avui i quins serien desitjables en un futur.
Aquests processos s'han dut a terme en la població general i en dos col·lectius específics als quals s'atribueixen valors específics: els joves i el poble gitano.
Les sessions es van estructurar de manera que va ser possible tant la participació individual com la grupal, amb una durada aproximada d'una hora i mitja.
Els tres processos han tingut molt presents les diverses realitats geogràfiques i socials de Catalunya.
També s'ha aconseguit la implicació de col·lectius socials diversos que, a vegades, no tenen vies de participació fàcil.
Aquests processos són el vessant qualitatiu de l'estudi d'observació i anàlisi sobre el civisme i els valors a Catalunya.
En el procés de participació general es va aprofundir en la detecció dels valors principals de la població catalana, els que es perceben en el present i els que es desitgen per al futur.
En total, es van fer 38 sessions a 28 poblacions de Catalunya.
Aquestes sessions van tenir lloc en equipaments del Departament, consells comarcals, ajuntaments i entitats.
Com a resultat d'aquest estudi, s'ha apreciat un valor clarament significatiu per al conjunt dels catalans: el respecte.
Igualment, la diversitat geogràfica i sociocultural ha comportat que s'observin en aquest procés de participació visions específiques i d'alt interès per a l'anàlisi.
En les set sessions que es van fer amb el poble gitano en poblacions diferents, es va aprofundir en la detecció dels valors principals de la població gitana de Catalunya, els valors que percep avui dia i els que desitja per al futur.
Aquestes sessions van tenir lloc en equipaments del Departament, ajuntaments, consells comarcals i entitats.
En aquest estudi s'ha apreciat que el respecte és el principal valor per al poble gitano, com també ho és per a la població en general.
D'altra banda, s'ha observat que el poble gitano atorga una importància especial al valor de la família d'acord amb la seva cultura.
En les sessions amb joves, es va aprofundir en la detecció dels valors principals dels joves a Catalunya, els valors que perceben actualment i els que desitgen per al futur.
En total, s'han dut a terme sis sessions en diverses poblacions de Catalunya.
Aquestes sessions van tenir lloc en equipaments del Departament, ajuntaments i entitats.
Com en els altres dos processos de participació, en aquest estudi s'ha apreciat que el respecte és un valor clarament significatiu per als joves catalans.
És un servei gratuït d'informació i assessorament per a l'autonomia personal i l'accessibilitat de l'entorn, que depèn de la Generalitat de Catalunya.
La Unitat d'Accessibilitat fa assessorament tècnic sobre solucions personalitzades per a la supressió de les barreres de l'accés i de l'interior dels habitatges.
Informa sobre productes i tecnologies per a l'accessibilitat de l'entorn.
Informa sobre la normativa d'aplicació relacionada amb l'accessibilitat.
Realitza jornades i sessions informatives dirigides a professionals i estudiants sobre solucions i tecnologies per a la supressió de barreres i l'accessibilitat de l'entorn.
La Unitat de Productes de Suport fa assessorament sobre el mobiliari i l'adequació de l'entorn de la persona.
Informa sobre productes de suport per a la mobilitat i la realització de les activitats de la vida diària.
Fa demostracions als cuidadors, sobre tècniques d'atenció a les persones amb dificultats de mobilitat i sobre l'ús dels productes de suport.
Organitza jornades amb professionals per intercanviar experiències i donar a conèixer les novetats sobre productes de suport.
Dóna suport a la formació d'estudiants i professionals del camp de l'autonomia personal i dels serveis socials, mitjançant jornades i sessions formatives.
La Unitat de Tècniques Augmentatives de Comunicació i Habilitació (UTAC) Informa, assessora, valora i fa demostracions sobre:
Consulteu l'horari d'atenció i les dades de contacte del centre
Són gossos que han estat ensinistrats en un centre especialitzat i oficialment reconegut, per a donar servei i assistència a persones amb determinats tipus de discapacitat amb qui formaran una unitat de vinculació.
Aquelles persones amb discapacitat visual, auditiva o física, o que pateixen trastorns de l'espectre autista, diabetis, epilèpsia o altres malalties reconegudes pel Departament, que vulguin tenir un gos d'assistència al seu costat.
És la unitat formada per la persona usuària i el gos d'assistència que el centre d'ensinistrament ha instruït especialment per a ella i que li ha assignat per mitjà d'un contracte de cessió.
El gos d'assistència s'identifica mitjançant una xapa i una capa de color blau adaptada al cos. La unitat de vinculació, un cop inscrita al Registre, s'identifica mitjançant un carnet acreditatiu que expedeix el Departament on consten les dades de la persona usuària i les del gos.
Gos guia o pigall: ensinistrat per guiar persones amb discapacitat visual o sordcegues.
Gos de servei: ensinistrat per prestar ajut a perso nes amb discapacitat física tant en l'entorn privat com en l'extern.
Gos de senyalització de sons: ensinistrat per avisar les persones sordes de diferents sons i indicar la font de procedència.
Gos d'avís: ensinistrat per donar una alerta mèdica en cas de crisi epilèptica, diabètica o altres tipus de malalties que es reconeguin.
Gos per a persones amb transtorns de l'espectre autista: ensinistrat per tenir cura de la integritat física d'una per sona amb trasntorns de l'espectre autista.
Es pot disposar del llistat de Centres d'ensinistrament de gossos d'assistència autoritzats en diferents formats.
Els edificis i els establiments considerats existents han d'assolir progressivament les condicions d'accessibilitat que permetin a les persones amb discapacitat d'accedir-hi i fer-ne ús, d'acord amb els principis d'ajustos raonables i de proporcionalitat.
En els edificis i els establiments existents que siguin objecte d'actuacions d'ampliació o de reforma que afectin un percentatge de la superfície inicial superior al que sigui establert per reglament*, o que siguin objecte de canvi d'ús, d'activitat o de titularitat o de control sobrevingut per tercers, d'acord amb la normativa de comerç, s'hi han de fer les obres necessàries per a adequar-los a les condicions d'accessibilitat que siguin determinades per reglament* per a cada supòsit, en funció de l'ús, la superfície i la intervenció, d'acord amb el principi de proporcionalitat.
* Mentre no estigui aprovat el decret de desplegament de la Llei 13/2014, del 30 d'octubre, d'accessibilitat, cal verificar amb les Taules d'Accessibilitat a les activitats de Catalunya (TAAC) els criteris generals d'aplicació de la normativa d'accessibilitat als establiments en edificis existents.
Per resoldre dubtes interpretatius sobre l'aplicació de la normativa d'accessibilitat us podeu remetre a:
(**) Col·legis professionals: Col·legi oficial d'enginyers industrials, Col·legi d'enginyers tècnics industrials, Col·legi d'arquitectes, Col·legi d'aparelladors i arquitectes tècnics i enginyers d'edificació.
(AMB i COFEMFE, amb la supervisió tècnica de l'Àrea de Promoció de l'Accessibilitat del Departament de Treball, Afers Socials i Famílies)
Les zones comunes dels edificis plurifamiliars en què resideixen persones amb discapacitat, o persones més grans de 70 anys, han de tenir les condicions d'accessibilitat adequades a llurs necessitats d'accés a l'habitatge, de comunicació i d'interacció amb l'accés a l'edifici que siguin tècnicament possibles.
Si sou una persona amb discapacitat o major de 70 anys amb dificultats per a la mobilitat el primer que heu de fer és adreçar-vos a la persona que ocupa la presidència de la vostra comunitat, a l'administrador de finques o bé al propietari de l'habitatge, si aquest és de lloguer, per tal que tractin la manca d'accessibilitat en un punt de l'ordre del dia de la següent reunió de la comunitat.
L'execució d'obres o l'establiment de serveis que tenen la finalitat de suprimir barreres arquitectòniques o la instal·lació d'ascensors s'adopten per majoria simple que ha de representar alhora la majoria simple de les quotes de participació.
Si no s'aconsegueix que s'adoptin els acords per a suprimir les barreres arquitectòniques o fer les innovacions exigibles, sempre que siguin raonables i proporcionades, les persones amb discapacitat o majors de 70 anys podeu dur a terme les següents accions:
En edificis de propietat vertical (propietari únic), la persona llogatera amb discapacitat, o major de 70 anys amb dificultats de mobilitat, ha de sol·licitar per escrit a la propietat o a l'administrador de la finca que s'adeqüin les condicions d'accessibilitat de l'edifici.
Si són diversos els veïns afectats, recomanem que facin la petició de manera conjunta.
En cas de negativa no justificada per part de la propietat, o de manca de resposta a la petició en un temps raonable, poden dur a terme les accions indicades al paràgraf anterior, si les actuacions sol·licitades són raonables i proporcionades.
Infància Respon és un servei públic d'atenció exclusivament telefònica, gratuït i permanent, que funciona vint-i-quatre hores al dia, els 365 dies de l'any, que té l'objectiu de prevenir i detectar els maltractaments d'infants i adolescents, posant especial atenció en els casos d'assetjament a les escoles, ciberassetjament, violència masclista en adolescents i abusos sexuals.
Mitjançant aquest servei, la Direcció General d'Atenció a la Infància i Adolescència (DGAIA) endega l'activació dels protocols que corresponguin, mobilitza l'equip a qui pertoqui actuar (segons la tipologia de la trucada).
Correspon al telèfon d'Infància Respon les funcions següents:
Quan es rep una trucada al telèfon Infància Respon, se segueixen els passos següents:
Una persona tècnica atén la trucada, registra les dades de l'interlocutor i determina el tipus de consulta.
Si es tracta d'una sol·licitud d'informació general o assessorament bàsic, la trucada la resol la mateixa persona que atén la trucada: o bé dona resposta a la consulta, o bé la deriva al SOMIA.
Si es tracta d'una situació de possible risc o de maltractament infantil, una persona tècnica o jurista del servei fa la gestió de la demanda i activa els mecanismes adients per a cada situació.
En cas d'incidència tècnica en el telèfon 116 111 per accedir al servei, es pot trucar al telèfon 900 300 777.
Si es té coneixement o sospita de possibles situacions de maltractament es pot contactar amb el servei Infància Respon 116 111.
També es pot acudir als serveis socials d'atenció primària del districte, municipi o comarca, o bé comunicar-ho als Mossos d'Esquadra o a la Generalitat de Catalunya.
Infància Respon és el programa d'actuacions amb què la Generalitat treballa per prevenir i detectar els maltractaments d'infants i adolescents.
Els serveis socials bàsics ofereixen informació, orientació i assessorament, i tenen la funció de detectar i prevenir les situacions de risc de tots els grups de població, inclosos els infants i adolescents, especialment si es troben en situació de risc social o d'exclusió.
Són, per tant, una de les vies per poder adreçar una denúncia o sospita de maltractament.
Són presents a tot el territori de Catalunya i atenen les situacions de risc social.
Quan es tracta de situacions o risc de desemparament, el lideratge de la intervenció l'assumeix l'equip especialitzat EAIA.
També es poden denunciar les situacions de maltractament d'infants i adolescents davant els Mossos d'Esquadra, a qualsevol comissaria.
La policia catalana, a més de rebre les denúncies sobre infants i adolescents en situació de risc, en l'àmbit de la protecció de la infància té les funcions següents:
Les denúncies de maltractaments a infants i adolescents es poden adreçar també a la Generalitat a través del telèfon 012 o a les seus del Departament.
Un infant i adolescent és maltractat quan és objecte de violència física, psíquica i/o sexual.
També ho és si pateix una manca d'atencions que amenaça o interfereix en el seu desenvolupament, i quan se'l priva dels seus drets i el seu benestar.
Qualsevol persona i institució, o la societat mateixa, poden ser els autors dels maltractaments d'infants i adolescents, tant de manera activa com per omissió o tracte negligent.
És fonamental identificar els maltractaments per poder aplicar les mesures de protecció als infants i adolescents que els pateixen, però no sempre és fàcil, perquè en ocasions es tracta de conductes que fins fa poc eren tolerades socialment i, en altres casos, perquè hi ha maltractaments que no deixen empremtes físiques evidents, però sí seqüeles psicològiques de difícil reparació.
En compliment de l'art. 5 de la Llei orgànica 15/1999, de 13 de desembre, de protecció de dades de caràcter personal, us informem que les dades personals que proporcioneu s'incorporaran al fitxer "Famílies sol·licitants d'adopcions".
La finalitat del fitxer és el control d'expedients de famílies sol·licitants d'una adopció.
La unitat responsable del fitxer és l'Institut Català de l'Acolliment i de l'Adopció i les dades recollides s'emmagatzemaran amb les mesures de seguretat i confidencialitat establertes legalment.
Teniu dret a accedir a les dades facilitades, rectificar-les, cancel·lar-les i a oposar-vos al seu tractament, en les condicions previstes per la legislació vigent.
Per exercir aquests drets, heu d'adreçar un escrit a l'Institut Català de l'Acolliment i de l'Adopció per correu postal (Av.
Paral·lel 52, 08001 Barcelona) o correu electrònic (adreçat a [EMAIL] i signat electrònicament amb DNI electrònic o certificat digital expedit pel CATCert).
Tot seguit es poden trobar les activitats formatives adreçades a professionals dels àmbits de la salut i serveis socials ( titulats universitaris en medicina, psicologia, infermeria, treball social, teràpia ocupacional i fisioteràpia) per adquirir els coneixements i procediments bàsics per a l'aplicació dels barems per a l'avaluació de persones en situació de dependència que marca la Llei 39/2006, de 14 de desembre, de promoció de l'autonomia personal i atenció a les persones en situació de dependència.
Per tal de poder exercir les funcions corresponents als Serveis de Valoració de la Dependència (SEVAD) és necessari haver aprovat l'activitat formativa corresponent.
En aquest sentit, el Departament ha atorgat el Reconeixement de Formació d'Interès en Serveis Socials a les dues activitats adreçades a les persones professionals interessades en adquirir els coneixements per avaluar a persones en situació de dependència.
Si una persona està interessada en realitzar alguna d'aquestes activitats, s'ha de posar en contacte directament amb el centre que l'organitza.
Les entitats interessades a organitzar cursos de formació per a persones valoradores de la situació de dependència hauran de complir diverses condicions pel que fa a les característiques de la formació i, a més, obtenir el reconeixement de formació d'interès en serveis socials atorgada pel Comitè d'Expertes i Experts en Formació del Departament que els permeti impartir-los.
En la pàgina següent es poden trobar les característiques principals de la formació: els continguts, les hores de durada, les persones destinatàries, entitats que poden impartir els cursos i altres requisits.
Les entitats interessades a impartir la formació bàsica per a persones valoradores de la situació de dependència han de sol·licitar el reconeixement de Formació d'Interès en serveis socials del Departament.
Un cop la persona que vol rebre el reconeixement de situació de dependència ha omplert i signat la sol·licitud i ha recollit la documentació necessària, l'ha de lliurar a qualsevol registre oficial o als serveis socials d'atenció primària.
Des de l'organisme receptor de la sol·licitud:
La Direcció General de Protecció Social controla tot el procés: accés, recepció, registre, gravació, derivació als Serveis de valoració de la dependència (SEVAD) i resolució.
Integren un total de 23 equips que estan distribuïts per tot el territori.
Els Serveis de valoració de la dependència (SEVAD):
La Comissió de Valoració, integrada per l'equip consultor dels SEVAD i com a mínim una persona representant dels Serveis Territorials del Departament, es reuneix periòdicament, revisa les valoracions i emet un informe amb la proposta del grau i de dependència.
A partir de l'informe del procés de valoració, el Servei d'atenció a persones dels Serveis Territorials del Departament (i a la ciutat de Barcelona, el Consorci de Serveis Socials per delegació de la cap d'Atenció a les persones del Barcelonès) emet la resolució en un termini màxim de tres mesos.
El dictamen determina el grau de dependència i els serveis o les prestacions econòmiques que corresponen a la persona sol·licitant.
Quan s'ha emès la resolució, els serveis socials de l'ajuntament de la persona sol·licitant o els del centre on es troba ingressada es posen en contacte amb ella per realitzar el Programa individual d'atenció (PIA).
El serveis socials d'atenció primària social i els serveis d'atenció primària de salut actuen com a punts centrals d'accés al sistema d'atenció a la dependència:
A partir del primer contacte de la persona o del seu familiar, tutor o tutora, les persones informadores utilitzen el formulari orientatiu d'autovaloració, un instrument de triatge que pot contestar la persona mateixa o el familiar per tenir una orientació sobre la situació de dependència.
Segons els resultats d'aquest formulari, s'estableix la pertinència d'iniciar:
Passos que han de seguir els professionals des que la persona fa la sol·licitud de reconeixement de dependència fins que decideix si inicia o no el procés de valoració per reconeixement de dependència.
Subvencions a entitats per atendre famílies en situació de vulnerabilitat social
Aquest document ha d'anar acompanyat de la Liquidació del pressupost de l'activitat que es pot trobar tot seguit.
Per emplenar aquest document, cal triar, en primer lloc, si es tracta d'ajudes econòmiques o de prestació de serveis.
Un cop emplenat, cal adjuntar aquest document al compte justificatiu.
Juntament amb aquest formulari s'han de presentar les factures, els comprovants de pagament i una còpia del compte justificatiu, de forma presencial.